《雪中简林子长》
宋代·袁说友

玉沙飞堕何衮衮，一夜青山损颜色。
此山底事厌青姿，故学何郎轻傅粉。
晓来窗户何人开，僵卧欲起惊皑皑。
微风淅沥卷还起，片片直上双毛来。
扁舟剩欲敲邻屋，料得羔羊酒初熟。
琼瑶欲尽不可留，梁园歌吹须君侯。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。